PlayStation (konsool)
PlayStation (プレイステーション; Pureisutēshon), ametliku lühendiga PS; mõnikord viidatud ka lühendiga PSX, PS1 või PSone, on 32-bitine viienda põlvkonna mängukonsool. PlayStationi tõi Jaapanis turule Sony Computer Entertainmenti 3. detsembril 1994. See oli esimene PlayStation seeria konsoolidest ja käsikonsoolidest. Sellele järgnesid konsoolid Net Yaroze, PS one, PSX, PocketStation, PlayStation 2, PlayStation Portable, PlayStation 3, PlayStation 4 ja PlayStation 5. PlayStation oli esimene konsool, mida müüdi rohkem kui 100 miljonit. Sellise müüginumbrini jõuti 9 aastat ja 6 kuud pärast esialgset müügiletulekut. Sony lõpetas PlayStationi tootmise 23. märtsil 2006, üksteist aastat pärast tootmise alustamist.